EELNÕU 2018/40

								KOMISJONID:

eelarve- ja arengu-	X	
haridus-		
kultuuri- 		
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

25. jaanuar 2018   nr
Kinnistu osa võõrandamine otsustuskorras

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a ja § 22 lõike 1 punkti 7 alusel ning arvestades Peep Musta poolt 11.10.2017 esitatud avaldust Viljandi Linnavolikogu 

o t s u s t a b:

1. Võõrandada ca 154 m² suurune osa Viljandi linnale kuuluvast Ranna puiestee kinnistust (kinnistusregistri nr 4350950, katastritunnus 89713:003:0055, pindala 17 094 m², sihtotstarve transpordimaa) otsustuskorras hinnaga 7 600 eurot Ranna puiestee 20 omanikule.

2. Kõik kulud, mis kaasnevad Viljandi linnale kuuluva Ranna puiestee  osa otsustuskorras võõrandamisega Ranna pst 20 omanikule, tasub Ranna pst 20 omanik.

3. Volitada Viljandi linnapead või tema asendajat edasivolitamise õigusega sõlmima käesoleva otsuse punktis 1 nimetatud müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

5. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ilme Kurro
Esitatud: 11.12.2017
Esitaja: Viljandi Linnavalitsus			Ettekandja: Kalvi Märtin
Lk arv: 2
Hääletamine: nõudmisel

Seletuskiri
Kinnistu osa võõrandamine otsustuskorras

Ranna puiestee maaüksusel on Ranna pst 20 kinnistu kohal laiend, mis ei ole vajalik Ranna puiestee teenindamiseks. Laiendi kohal asub ehitusprojekti järgselt osaliselt Ranna pst 20 elamu 1. korruse rõdu. 10.09.2013. aastal on sõlmitud Viljandi Linnavalitsuse ja Ranna pst 20 omaniku Peep Musta vahel kokkulepe. Kokkuleppe kohaselt võib Peep Must kasutada laiendile rajatud parkimisala, trepp ja tugimüürid tingimusel, et Peep Must tagab maa-alal heakorra. Ranna pst 20 omanik Peep Must on avaldanud soovi nimetatud maa-ala omandada. 

Ranna puiestee laiendi ca 154 m² võõrandamiseks on vajalik Peep Mustal tellida Ranna puiestee katastriüksuse jagamise toimikud ning peale maaüksuste registreerimist maakatastris teostada notariaalne müügitehing.

Kuna nimetatud maa-ala ei ole linnale vajalik, seda hooldab Ranna pst 20 kinnistu omanik ning seoses võimalusega korrastada Ranna puiestee maaüksuse piire on otstarbekas võõrandada linnale mittevajalik maa-ala. Võõrandatava maa-ala hind on 7600 eurot.

(allkirjastatud digitaalselt)
Ilme Kurro
linnavara spetsialist